DECIZIA 2007/455/PESC A CONSILIULUI
din 25 iunie 2007
de punere în aplicare a Poziției comune 2004/161/PESC de reînnoire a măsurilor restrictive împotriva Zimbabwe
CONSILIUL UNIUNII EUROPENE,
având în vedere Poziția comună 2004/161/PESC (1), în special articolul 6, coroborat cu articolul 23 alineatul (2) din Tratatul privind Uniunea Europeană,
întrucât:
(1)
Prin Poziția comună 2004/161/PESC, Consiliul a adoptat măsuri menite, inter alia, să împiedice intrarea sau tranzitarea teritoriilor statelor membre de către persoane implicate în activități care subminează în mod grav democrația, respectarea drepturilor omului și statul de drept în Zimbabwe, precum și pentru înghețarea fondurilor și resurselor economice ale acestor persoane.
(2)
Ca urmare a brutalității manifestate recent de către Guvernul din Zimbabwe față de suporterii opoziției și a rolului specific al poliției în aceste evenimente, ar trebuie adăugate la lista prevăzută în anexa la Poziția comună 2004/161/PESC numele Assistant Police Commissioner responsabil cu ordinea publică și cel al Senior Assistant Police Commissioner responsabil pentru Harare.
(3)
În plus, ar trebui furnizate motive mai detaliate cu privire la persoanele menționate în anexă.
(4)
Anexa la Poziția comună 2004/161/PESC ar trebui, prin urmare, să fie actualizată și revizuită în consecință,
DECIDE:
Articolul 1
Anexa la Poziția comună 2004/161/PESC se înlocuiește cu anexa la prezenta decizie.
Articolul 2
Prezenta decizie produce efecte de la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Luxemburg, 25 iunie 2007.